कोरोना वायरस के प्रकोप के चलते बोलिविया में आम चुनाव स्थगित
बोलिविया के सुप्रीम इलेक्टोरल कोर्ट (टीएसई) ने 21 मार्च को COVID-19 महामारी के चलते 3 मई को होने वाले आम चुनाव को स्थगित करने की घोषणा की है। टीएसई का यह फैसला अति दक्षिणपंथी कार्यवाहक राष्ट्रपति जीनेन अनेज़े के नेतृत्व में तख्तापलट करने वाली सरकार द्वारा 14 दिनों तक क्वारेंटीन के बाद आया है। ये अवधि नोवल कोरोवायरस के प्रसार को रोकने के लिए 22 मार्च से शुरू हुई है।
तख्तापलट सरकार द्वारा नियुक्त टीएसई के नए अध्यक्ष सल्वाडोर रोमेरो ने घोषणा की कि इस चुनावी निकाय ने भी क्वारेंटीन के लिए कदम उठाने के बाद 14 दिनों तक अपने काम को स्थगित करने का फैसला किया है। रोमेरो ने कहा कि "दुनिया भर में एक अभूतपूर्व स्थिति के मद्देनजर उठाया गया ये कदम चुनावी निकाय को चुनाव के लिए तैयारी किए जाने वाले कार्यों को जारी रखने से रोकता है।"
रोमेरो ने स्पष्ट किया कि इन चुनावों के स्थगित करने और नई तारीख की घोषणा करने की मंजूरी प्लुरिनैशनल लेजिस्लेटिव असेंबली में एक कानून द्वारा की जाएगी।
एक आधिकारिक बयान में टीएसई ने बताया कि अपने कार्यों को पूरा करने के लिए आवश्यक शर्तें पूरी होने के बाद वह अपनी गतिविधियों को फिर से शुरू करेगा। इसने देश में लोकतांत्रिक प्रक्रिया को लेकर जिम्मेदारी की अपनी प्रतिबद्धता को भी दोहराया।
बयान में कहा गया कि, "हम 2020 की प्रक्रिया में भाग लेने वाले सभी राजनीतिक संगठनों के साथ-साथ देश की अन्य शक्तियों के साथ व्यापक और सभी वर्ग के लोगों से बातचीत जारी रखने के लिए अपनी इच्छा व्यक्त करते हैं ताकि सभी बोलीवियावासी की एकता और सहमति के बीच हम 2020 के आम चुनावों के लिए मतदान के तारीख की घोषणा करें।"
बोलीविया में कोरोनो वायरस के 24 मामले सामने आए हैं। घर में रहने का आदेश, लोगों को बड़े समूहों में इकट्ठा होने पर रोक, घरेलू यात्रा पर रोक और अंतरराष्ट्रीय उड़ानों पर रोक जैसे प्रतिबंध देश भर में लगाए गए हैं।
साभार : पीपल्स डिस्पैच
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva